**รายงานการประชุมสภาองค์การบริหารส่วนตำบลบ้านนิคม**

**สมัยประชุมสามัญ สมัยที่ 3 ครั้งที่ 1/2556**

**วันที่ 12 สิงหาคม 2556 เวลา 13.00 น.**

**ณ ห้องประชุมสภาองค์การบริหารส่วนตำบลบ้านนิคม**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ –** | **สกุล** | **ตำแหน่ง** | **ลายมือชื่อ** | |
| 1 | นายวุฒิ | รักษาสังข์ | ประธานสภาฯ | วุฒิ | รักษาสังข์ |
| 2 | นายประทีป | แสงแป้น | รองประธานสภาฯ | ประทีป | แสงแป้น |
| 3 | นายพีระพงศ์ | เอียดทวน | ส.อบต.ม. 1 | พีระพงศ์ | เอียดทวน |
| 4 | นายสัญภพ | ช่วยอินทร์ | ส.อบต.ม.2 | สัญภพ | ช่วยอินทร์ |
| 5 | นายถาวร | มณีสิงห์ | ส.อบต.ม.2 | ถาวร | มณีสิงห์ |
| 6 | นายปราโมทย์ | ดีพร้อม | ส.อบต.ม.3 | ปราโมทย์ | ดีพร้อม |
| 7 | นางวันดี | พงค์พิพัฒน์ | ส.อบต.ม.3 | วันดี | พงค์พิพัฒน์ |
| 8 | นางสาวพรินันท์ | บุญเชิด | ส.อบต.ม.4 | พรินันท์ | บุญเชิด |
| 9 | นายกำพล | จุลจงกล | ส.อบต.ม.4 | กำพล | จุลจงกล |
| 10 | นายสมหมาย | บุญช่วยแก้ว | ส.อบต.ม.5 | สมหมาย | บุญช่วยแก้ว |
| 11 | นายสมพงษ์ | ศรีชัง | ส.อบต.ม.5 | สมพงษ์ | ศรีชัง |
| 12 | นางสาวอัมพิกา | เกตุแก้ว | ส.อบต.ม.6 | อัมพิกา | เกตุแก้ว |
| 13 | นายสมชาย | บุญพาฤทธิ์ | ส.อบต.ม.7 | สมชาย | บุญพาฤทธิ์ |
| 14 | นายปัญญา | คุณศิริ | ส.อบต.ม.7 | ปัญญา | คุณศิริ |
| 15 | นายประคอง | อินทอง | ส.อบต.ม.8 | ประคอง | อินทอง |
| 16 | นางสาวพรเพ็ญ | พงค์พิพัฒน์ | ส.อบต.ม.8 | พรเพ็ญ | พงค์พิพัฒน์ |
| 17 | นายเจริญชัย | จิตรนารี | ส.อบต.ม.9 | เจริญชัย | จิตรนารี |
| 18 | นางเตือนตา | รัตนคช | ส.อบต.ม.9 | เตือนตา | รัตนคช |
| 19 | นายประยุทธ | สุขนิตย์ | ส.อบต.ม.10 | ประยุทธ | สุขนิตย์ |
| 20 | นายลิปปกรณ์ | ศิริมร | ส.อบต.ม.10 | ลิปปกรณ์ | ศิริมร |
| 21 | นายสมพงษ์ | จีนศรีคง | ส.อบต.ม.11 | สมพงษ์ | จีนศรีคง |
| 22 | นางสาวพรทิพย์ | ปานมา | ส.อบต.ม.12 | พรทิพย์ | ปานมา |
| 23 | นายก่อเสม | ธานมาศ | ส.อบต.ม.12 | ก่อเสม | ธานมาศ |
| 24 | นายวิโรจน์ | สังข์ทอง | ส.อบต.ม.13 | วิโรจน์ | สังข์ทอง |
| 25 | นายสมมุ่ง | สุขอนันต์ | ส.อบต.ม.13 | สมมุ่ง | สุขอนันต์ |
| 26 | นายปรมัตถ์ | แก้วเกตุ | เลขานุการสภาฯ | ปรมัตถ์ | แก้วเกตุ |

- 2 -

**ผู้เข้าร่วมประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ –** | **สกุล** | **ตำแหน่ง** | **ลายมือชื่อ** | |
| 1 | นายสุพจน์ | พลการ | นายก อบต. | สุพจน์ | พลการ |
| 2 | นางนวลอนงค์ | มาลากาญจน์ | รองนายก อบต. | นวลอนงค์ | มาลากาญจน์ |
| 3 | นางสุคนธ์ | เภรีกุล | รองนายก อบต. | สุคนธ์ | เภรีกุล |
| 4 | นายพัชรวัชร | หนูนาค | เลขานุการนายก อบต. | พัชรวัชร | หนูนาค |

**ผู้มาฟังการประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ –** | **สกุล** | **ตำแหน่ง** | **ลายมือชื่อ** | |
| 1 | นายรักพร | บริพันธ์ | ปลัด อบต. | รักพร | บริพันธ์ |
| 2 | นายโยธิน | ทองอนันต์ | ท้องถิ่นอำเภอ | โยธิน | ทองอนันต์ |

เมื่อถึงเวลา 13.30 น. นายปรมัตถ์ แก้วเกตุ เลขานุการสภาฯ ได้เชิญ ส.อบต. เข้าห้องประชุมสภาฯ และนั่งประจำที่ ซึ่งมี ส.อบต. เข้าห้องประชุม จำนวน 26 คน เมื่อทุกคนนั่งประจำที่เป็นที่เรียบร้อยแล้ว เลขานุการสภาฯได้เชิญนายวุฒิ รักษาสังข์ ประธานสภา อบต. บ้านนิคม จุดธูปเทียนบูชาพระรัตนตรัยพร้อมกับ ส.อบต. และผู้เข้าร่วมประชุม ยืนพนมมือทำความเคารพพระรัตนตรัย เสร็จแล้วทำความเคารพพระบรมสาทิสลักษณ์พระบาทสมเด็จพระเจ้าอยู่หัวภูมิพลอดุลยเดช

หลังจากนั้น เลขานุการสภาฯ ได้อ่านประกาศสภาองค์การบริหารส่วนตำบลบ้านนิคมสมัยประชุมสมัยสามัญ สมัยที่ 2 ครั้งที่ 1/2556 ดังนี้

“ ตามที่สภาองค์การบริหารส่วนตำบลบ้านนิคม ได้กำหนดการประชุมสมัยสามัญ ประจำปี 2556 ไว้ เมื่อคราวการประชุมสภาองค์การบริหารส่วนตำบลบ้านนิคม สมัยสามัญ สมัยที่ 1/2556 เมื่อวันที่ 26 กุมภาพันธ์ 2556 นั้น”

“ อาศัยอำนาจตามความในมาตรา 54 วรรคแรก แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งแก้ไขเพิ่มเติมโดยพระราชบัญญัติสภาตำบล และองค์การบริหารส่วนตำบล (ฉบับที่6) พ.ศ. 2552 ประกอบข้อ 22 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 จึงเรียกประชุมสภาองค์การบริหารส่วนตำบลบ้านนิคม สมัยสามัญ สมัยที่ 3 ประกาศ ณ วันที่ 25 กรกฎาคม 2556 ลงชื่อ นายวุฒิ รักษาสังข์ ประธานสภาองค์การบริหารส่วนตำบลบ้านนิคม”

ลำดับต่อมา เลขานุการสภาฯ ได้กล่าวเชิญ นายวุฒิ รักษาสังข์ ประธานสภาองค์การบริหารส่วนตำบลบ้านนิคมทำหน้าที่ประธานในการประชุม

ประธานฯ ครับสวัสดีเพื่อน ส.อบต. ท่านปลัด อบต. ท้องถิ่นอำเภอ ท่านนายก อบต. รองนายก อบต. ก็มาเข้าสู่ระเบียบวาระการประชุมกันนะครับ

-3-

**ระเบียบวาระที่ 1 เรื่องประธานแจ้งต่อที่ประชุม**

* 1. ก็ขอขอบคุณเพื่อน ส.อบต. ทุกท่านที่ได้เข้าร่วมพิธีถวายพระพรชัยมงคลเฉลิมพระเกียรติสมเด็จพระนางเจ้าพระบรมราชินีนารถ 12 สิงหาคม 2556 เวลา 9.00 น ณ. หอประชุมโรงเรียนบางขันวิทยา ต่อไปก็เข้าสู่ระเบียบวาระที่ 2

**ระเบียบวาระที่ 2 รับรองรายงานการประชุม**

2.1 รับรองรายงานการประชุมครั้งที่ผ่านมา

ประธานฯ มีท่านใดขอแก้ไขเพิ่มเติมตรงไหนบ้างมั๊ยครับ ประธานได้คอยที่ประชุมประมาณ 2-3 นาที หลังจากนั้นประธานได้ถามในที่ประชุมซ้ำอีกครั้ง ว่าถ้าไม่มีท่านใดขอแก้ไข ก็ขอให้ถือว่าที่ประชุมมีมติรับรองนะครับ ที่ประชุมมีมติรับรอง ต่อไปเข้าสู่ระเบียบวาระที่ 3

**ระเบียบวาระที่ 3 เรื่องเสนอเพื่อพิจารณา**

3.1 พิจารณาร่างข้อบัญญัติงบประมาณรายจ่ายประจำปี งบประมาณ พ.ศ. 2557

ประธานฯ ขอเชิญท่านนายก อบต. ชี้แจงร่างข้อบัญญัติงบประมาณรายจ่ายประจำปี งบประมาณ พ.ศ. 2557

นายก อบต. กราบเรียนท่านประธานสภาฯ ท่านท้องถิ่นอำเภอ ท่านปลัด อบต. ท่านรองนายกอบต. เพื่อน อบต. ที่เคารพ บัดนี้ได้เวลาที่คณะผู้บริหารได้จัดทำร่างข้อบัญญัติงบประมาณรายจ่ายประจำปี งบประมาณ พ.ศ. 2557 เสนอต่อที่ประชุมสภาฯ แห่งนี้ สำหรับร่างข้อบัญญัติงบประมาณรายจ่ายประจำปี งบประมาณ พ.ศ. 2557 ได้จัดทำและนำส่ง ส.อบต. ประมาณ 4-5 วันมาแล้ว ในส่วนการจัดทำงบประมาณนั้น ทางฝ่ายบริหารจัดทำงบประมาณแบบสมดุล คือรับมาเท่าไรก็จ่ายไปเท่านั้น ในส่วนของรายรับ 22 กว่าล้านบาท รายจ่ายก็ 22 กว่าล้านบาท ซึ่งปรากฏอยู่ในมือเพื่อน ส.อบต. ทุกท่านแล้ว

ประธานฯ ครับขอบคุณท่านนายก อบต. ก็ครบนะครับทั้งหลักการและเหตุผลก่อนถึงมติรับหลักการ ท่านมีอะไรจะอภิปรายก็ขอเชิญครับ ตอนนี้เป็นขั้นตอนรับหลักการ ขั้นต่อไปแปรญัตติ และรับรองขั้นสุดท้าย เพื่อน ส.อบต.ท่านใดจะอภิปรายตรงไหนบ้าง ขอเชิญครับ ถ้าท่านไม่มีอภิปรายในเรื่องใดๆ ให้เลขานุการสภาฯนับองค์ประชุมเป็นรายหมู่บ้านทั้งหมด เริ่มจากหมู่ที่ 1-13 มี ส.อบต. อยู่ในที่ประชุม 26 คน

-4-

ประธานฯ ขอมติที่ประชุม

เห็นด้วย 23 เสียง

ไม่เห็นด้วย - เสียง

งดออกเสียง 3 เสียง

ก็สรุปว่า ส.อบต. มีมติรับหลักการ 23 เสียงนะครับ ต่อไปเข้าสู่ระเบียบวาระที่ 3.2 เรื่องเลือกคณะกรรมการแปรญัตติ เพื่อน ส.อบต. กำหนดจำนวน ตั้งแต่ 3-7 ท่าน ขอเชิญเพื่อน ส.อบต. เสนอได้ครับ

นายกำพล กราบเรียนท่านประธานสภาฯ ผมนายกำพล จุลจงกล ส.อบต.บ้านนิคม หมู่ที่ 4 ผมขอเสนอจำนวน 3 ท่านครับ

ประธานฯ ท่านกำพล เสนอจำนวน 3 ท่าน มีท่านอื่นเสนออีกหรือไม่ถ้าไม่มีขอผู้รับรองด้วยครับ

นายสมมุ่ง กราบเรียนท่านประธานสภาฯ ผมนายสมมุ่ง สุขอนันต์ ส.อบต.บ้านนิคม หมู่ที่ 13 ผมรับรองครับ

นายปราโมทย์ เรียนท่านประธานสภาฯ ท่านนายก อบต. ท่านปลัด อบต. ผมนายปราโมทย์ ดีพร้อม ส.อบต.บ้านนิคม หมู่ที่ 3 ผมรับรองครับ

ประธานฯ มีท่านใดเสนอเพิ่มเติมอีกหรือไม่ครับ ไม่มีนะครับ ถ้าไม่มีก็ถือว่าที่ประชุมแห่งนี้ มีมติรับรองตามที่ท่านกำพล จุลจงกล เสนอนะครับ

นายถาวร กราบเรียนท่านประธานสภาฯ ผมนายถาวร มณีสิงห์ ส.อบต.บ้านนิคม หมู่ที่ 2 ผมขอเสนอ นายปราโมทย์ ดีพร้อม ส.อบต.บ้านนิคม หมู่ที่ 3 ครับ

ประธานฯ ครับ นายถาวร มณีสิงห์ เสนอนายปราโมทย์ ดีพร้อม ขอผู้รับรองด้วยครับ

นายสมมุ่ง กราบเรียนท่านประธานสภาฯ ท่านนายก อบต. ท่านปลัด อบต. ผมนายสมมุ่ง สุขอนันต์ ส.อบต.บ้านนิคม หมู่ที่ 13 ผมรับรองครับ

ประธานฯ ครับท่านสมมุ่ง สุขอนันต์ รับรอง ขอผู้รับรองอีกท่าน เชิญครับ

นายพีระพงศ์ เรียนท่านประธานสภาฯ ท่านนายก อบต. ผมนายพีระพงศ์ เอียดทวน ส.อบต.บ้านนิคม หมู่ที่ 1 ผมรับรองครับ

ประธานฯ ครับกรรมการแปรญัตติคนที่ 1 ก็เสร็จนะครับ ท่านใดจะเสนออีกขอเชิญครับ ไม่มีนะครับ ก็สรุปว่า คนที่ 1 ได้แก่ นายปราโมทย์ ดีพร้อม ต่อไปเป็นการคัดเลือกกรรมการแปรญัตติคนที่ 2 ขอเชิญเสนอครับ

-5-

นายสัญภพ เรียนท่านประธานสภาฯ ท่านนายก อบต. ท่านปลัด อบต. และเพื่อน ส.อบต. ผู้ทรงเกียรติ ผมนายสัญภพ ช่วยอินทร์ ส.อบต.บ้านนิคม หมู่ที่ 2 ผมขอเสนอนายพีระพงศ์ เอียดทวน ส.อบต.บ้านนิคม หมู่ที่ 1 ครับ

ประธานฯ ครับท่านสัญภพ ช่วยอินทร์ เสนอนายพีระพงศ์ เอียดทวน ขอผู้รับรองด้วยครับ

นางสาวพรทิพย์ เรียนท่านประธานฯ ท่านนายก อบต. ท่านปลัด อบต. ดิฉันนางสาวพรทิพย์ ปานมา ส.อบต.บ้านนิคม หมู่ที่ 12 ดิฉันรับรองค่ะ

ประธานฯ ครับท่านพรทิพย์ ปานมา รับรอง ขอผู้รับรองอีกท่านครับ

นายประคอง เรียนท่านประธานสภาฯ ท่านนายก อบต. ท่านปลัด อบต. และเพื่อน ส.อบต. ผมนายประคอง อินทอง ส.อบต.บ้านนิคม หมู่ที่ 8 ผมรับรองครับ

ประธานฯ ครับสำหรับกรรมการแปรญัตติท่านที่ 2 มีผู้เสนออีกมั๊ยครับ ไม่มีนะครับ ถ้าไม่มีก็ถือว่าท่านพีระพงศ์ เอียดทวน เป็นกรรมการแปรญัตติเป็นท่านที่ 2 ต่อไปขอเชิญ ส.อบต. เสนอกรรมการแปรญัตติท่านที่ 3 ขอเชิญครับ

นายประยุทธ เรียนท่านประธานสภาฯ ท่านนายก อบต. ผมนายประยุทธ สุขนิตย์ ส.อบต.บ้านนิคม หมู่ที่ 10 ผมขอเสนอนายสมมุ่ง สุขอนันต์ ครับเพราะนายสมมุ่ง เป็นคนที่มีความรู้ครับ

ประธานฯ ครับท่านประยุทธ สุขนิตย์ เสนอท่านสมมุ่ง สุขอนันต์ ขอผู้รับรองด้วยครับ

นายปราโมทย์ เรียนท่านประธานสภาฯ ท่านนายก อบต. ท่านปลัด อบต. ผมนายปราโมทย์ ดีพร้อม ส.อบต.บ้านนิคม หมู่ที่ 3 ผมรับรองครับ

ประธานฯ ครับท่านปราโมทย์ ดีพร้อม รับรอง ขอผู้รับรองอีกท่านครับ

นายพีระพงศ์ กราบเรียนท่านประธานสภาฯ ท่านนายก อบต. และเพื่อน ส.อบต. ผมนายพีระพงศ์ เอียดทวน ส.อบต.บ้านนิคม หมู่ที่ 1 ผมรับรองครับ

ประธานฯ มีผู้รับรองครบ มีท่านอื่นเสนออีกบ้างครับ เมื่อไม่มีแล้ว ก็แสดงว่าท่านสมมุ่ง สุขอนันต์ เป็นกรรมการแปรญัตติท่านที่ 3 นะครับ ก็เป็นอันว่ากรรมการแปรญัตติครบทั้ง 3 ท่าน คือ

1. นายปราโมทย์ ดีพร้อม ส.อบต.ม. 3
2. นายพีระพงศ์ เอียดทวน ส.อบต.ม. 1
3. นายสมมุ่ง สุขอนันต์ ส.อบต.ม. 13

ประธานฯ ขอเชิญท่านท้องถิ่นอำเภอได้อธิบายขั้นตอนและวิธีการแปรญัตติ

ท้องถิ่นอำเภอ ใช้เวลาอธิบายประมาณ 5 นาที

-6-

นายกำพล เรียนท่านประธานสภาฯ ผมนายกำพล จุลจงกล ส.อบต.บ้านนิคม หมู่ที่ 4 ผม สงสัยว่าการแปรญัตติ นอกจากเรื่องตัวเลขแล้วคำจำกัดความต่างๆ ข้อความต่างๆ ที่ ปรากฎในร่างข้อบัญญัติ ควรระบุสถานที่ให้แน่ชัด และการตรวจสอบแผนก่อนว่ามี อยู่หรือไม่

ประธานฯ ครับ ยกตัวอย่าง เช่น รายจ่ายตั้งไว้ 100,000 บาท แปรญัตติเหลือ 80,000 บาท ส่วนต่าง 20,000 บาท อยู่ตรงไหน

ท้องถิ่นอำเภอ ส่วนต่าง 20,000 บาท อยู่ตรงไหนเป็นอำนาจนายก อบต. แต่ก็ขอแนะนำให้โอนไปอยู่งบกลาง ถ้าขั้นตอนการแปรญัตติไม่ตกลงก็ให้สงวนคำแปรญัตติ มาที่ประชุมสภาฯ ตอนที่ส่งเรื่องกลับมาเป็นตัวจริง

นายสมมุ่ง เรียนท่านประธานสภาฯ ท่านนายก อบต. ท่านปลัด อบต. การพิจารณาร่างข้อบัญญัติให้ยื่นแบบเสนอคำแปรญัตติ คนไม่ยื่นแบบไม่มีสิทธ์อภิปราย

ท้องถิ่นอำเภอ กรรมการแปรญัตติ ต้องกำหนดนัดประชุมให้เสร็จสิ้นก่อนแล้ว จึงนำร่างข้อบัญญัติ ส่งประธานสภาฯให้ประธานสภาฯนัดประชุมต่อไป

ประธานฯ ขอขอบคุณท่านท้องถิ่นอำเภอ ได้ชี้แจงขั้นตอนต่างๆ เพื่อน ส.อบต. ก็เข้าใจนะครับ ขอให้สภาฯกำหนดระยะเวลา ขอเชิญ ส.อบต.กำหนดระยะเวลา ต่อคณะกรรมการแปรญัตติด้วย

นายสมมุ่ง เรียนท่านประธานสภาฯ ท่านนายก อบต. ท่านปลัด อบต. และเพื่อน ส.อบต. ผมนายสมมุ่ง สุขอนันต์ ส.อบต.บ้านนิคม หมู่ที่ 13 ผมขอเสนอ 1 วันครับ เวลา 08.30 – 16.30 น. (เวลาราชการ)

ประธานฯ ครับ จำนวน 1 วัน เวลา 08.30-16.30 น. สถานที่ ณ ที่ทำการองค์การบริหารส่วนตำบลบ้านนิคม แล้วคณะกรรมการแปรญัตติประชุมวันไหน เมื่อไร ให้ประสานกับเลขานุการสภาฯ เสร็จแล้วให้ทำหนังสือมายังประธานสภาฯ ต่อไปเข้าสู่ระเบียบวาระที่ 4

**ระเบียบวาระที่ 4 เรื่องอื่นๆ**

ประธานฯ มีท่านใดจะเสนอเรื่องอื่นๆ ขอเชิญครับ ขอเชิญเพื่อน ส.อบต. ร่วมกิจกรรมถวายพระพรอีกครั้งในช่วงเวลากลางคืน ถ้าท่านไม่มีอะไรแล้วผมขอปิดประชุม ประธานสภาฯกล่าวปิดประชุมเมื่อเวลา 14.30 น.

(นายวุฒิ รักษาสังข์) (นายปรมัตถ์ แก้วเกตุ)

ประธานสภาฯ เลขานุการสภาฯ

ผู้จดรายงานการประชุม

(นางสาววันดี พงศ์พิพัฒน์) (นายปราโมทย์ ดีพร้อม) (นายพีระพงค์ เอียดทวน)

ผู้ตรวจรายงานการประชุม ผู้ตรวจรายงานการประชุม ผู้ตรวจรายงานการประชุม